Эйдэн Макгідзі

**Эйдэн Макгідзі** (;  4 красавіка 1986 году, Глазга, Шатляндыя) — колішні ірляндзкі футбаліст, паўабаронца. Былы гулец нацыянальнай зборнай Ірляндыі.

Макгідзі нарадзіўся ў Шатляндыі, але вырашыў гуляць на міжнародным узроўні за зборную Ірляндыі праз паходжаньне ягоных бабуляў і дзядуляў. Ён быў у шыхтах зборнай Ірляндыі на чэмпіянаце Эўропы 2012 году ў Польшчы й Украіне. Ягоны бацька, Джон Макгідзі, быў таксама прафэсійным футбалістам і гуляў за клюб «Шэфілд Юнайтэд».

## Кар’ера
### Раньнія гады
Макгідзі гуляў на дзіцячым узроўні за клюбы «Басьбі» і «Говангіл». У пятнаццацігадовым узросьце Эйдэн кінуў сваю школу, Вышэйшую школу Сьвятога Нініяна ў Глазга, для таго, каб увесь свой час надалей прысьвячаць футболу. Першай ягонай «вялікай» камандай стаў «Кўінз Парк».

### «Сэлтык»
У 2001 годзе Макгідзі перайшоў у «Сэлтык». Гуляў за юнацкую й моладзевую каманды «кельтаў». У гэты час ім сур’ёзна цікавіўся лёнданскі «Арсэнал», аднак ірляндзец палічыў за лепшае застацца ў шэрагах «бела-зялёных».

25 красавіка 2004 году васемнаццацігадовай Эйдэн дэбютаваў у першай камандзе «Сэлтык», выйшаўшы адразу ж у стартавым складзе «кельтаў». Адбылося гэта ў матчы шатляндзкай Прэм’ер-лігі, дзе «бела-зялёныя» сустракаліся з «Гарт оф Мідлотыян», забіўшы гол у браму «сэрцаў» на 17-й хвіліне паядынку, Макгідзі адкрыў лік сваім галам за клюб з Глазга, стаўшы найлепшым гульцом сустрэчы.

### «Спартак»
У канцы траўня 2010 году ў брытанскай прэсе зьявіліся паведамленьні, што ірляндцам сур’ёзна цікавіцца расейскі «Спартак», які гатовы дзеля пераезду Макгідзі ў Маскву расстацца з 8 млн эўра. 13 жніўня Эйдэн афіцыйна стаў гульцом «Спартаку», заключыўшы з маскоўцамі пагадненьне аб супрацоўніцтве тэрмінам на чатыры гады.

Дэбютаваў за новы клюб у верасьні, атрымаўшы перамогу 2:1 над «Сатурнам», у гэты матчы Эйдэн зрабіў галявую перадачу. Свой першы гол за «Спартак» забіў у хатнім нічыйным матчы 2:2 супраць «Амкару» пазьней у тым жа месяцы. 30 кастрычніка гол Эйдэна з пэнальці прынёс «Спартаку» перамогу над клюбам «Растоў» зь лікам 2:1. Акрамя забітага мяча ў гэтым паядынку ірляндзец адзначыўся й галявой перадачай. У заключным туры чэмпіянату Расеі 2009—2010 гадоў, у якім «чырвона-белыя» сустракаліся са сваімі землякамі з «Дынама», Макгідзі, ня справіўшыся з эмоцыямі, быў выдалены з поля на 78 хвіліне матчу за падкат ззаду. Паводле вынікаў сэзону 2010 году гулец увайшоў у «Сьпіс 33 найлепшых футбалістаў чэмпіянату Расеі», стаўшы другім сярод правых паўабаронцаў Прэм’ер-лігі.

У траўні 2012 году Макгідзі прызнаўся, што пасьля сканчэньня кантракту, які дзейнічаў з чырвона-белымі да 2014 году, ён хоча паспрабаваць свае сілы ў іншым клюбе.

### «Эвэртан»
11 студзеня 2014 году Эйдэн афіцыйна перайшоў з «Спартаку» ў ангельскі «Эвэртан», падпісаўшы кантракт на 4,5 году. У той жа дзень Макгідзі быў прадстаўлены заўзятарам каманды перад гульнёй з «Норыдж Сіці» на стадыёне «Гудысан Парк».

## Міжнародная кар’ера
Макгідзі гуляў за шатляндзкую зборную школьнікаў падчас свайго знаходжаньня ў шэрагах «Кўінз Парк». Аднак пасьля таго, як Эйдэн пакінуў клюб «павукоў» і далучыўся да «Сэлтыку», разгарэліся гарачыя спрэчкі з нагоды таго, ці мае права гэты малады футбаліст гуляць за зборную Ірляндыі, куды ён, паводле заяваў самога футбаліста, імкнуўся зь дзяцінства, хоць і нарадзіўся ў Глазга.

У выніку Макгідзі дазволілі гуляць за ірляндцаў. Не апошнюю ролю ў гэтым адгуляў былы брамнік «кельтаў» Пэкі Бонэр — ірляндзец паводле нацыянальнасьці, доўгі час які гуляў у Шатляндыі.

## Дасягненьні
**«Сэлтык»**:
* Чэмпіён Шатляндыі: 2004, 2006, 2007, 2008
* Уладальнік Кубка Шатляндыі: 2005, 2007
* Уладальнік Кубка шатляндзкай лігі: 2009

**«Сандэрлэнд»**:
* Уладальнік Трафэю футбольнай лігі: 2021

## Крыніцы

## Вонкавыя спасылкі
* 
* 
* Профіль на афіцыйным сайце «Спартаку»

Катэгорыя:Ірляндзкія футбалісты